મુંબઈના વિલાસ ઘોઘરે નામનાં સામ્યવાદી દલિત આંદોલનકારી, કવિ અને લોકગાયક ત્રણ દિવસ સુધી રમાબાઈ કોલોનીનું આ દુ:ખ મુંગા મોઢે જોઈ રહે છે. ઘોઘરેને લાગે છે કે તેમની જુસ્સેદાર કવિતાઓ, ગીતોમાં દલિતોનાં આ દુ:ખને વર્ણવી શકે એવા શબ્દો નથી રહ્યાં, અને જો તેમની કવિતાઓમાં એવાં ધારદાર શબ્દો હોય તો પણ શું? શું માત્ર શબ્દોથી તેઓ લોકોને જાગૃત કરી શકશે? આ સવાલનો જવાબ તેઓ ખુદને ‘ના'માં આપે છે અને પોતાની ખોલીની દિવાલ પર ‘આંબેડકરવાદીઓ અમર રહો' લખીને પંખે લટકીને આત્મહત્યા કરે છે.